জনি মেরা নাম
জনি মেরা নাম (হিন্দি: जॉनी मेरा नाम, অনুবাদ 'জনী আমার নাম') হচ্ছে ১৯৭০ সালের একটি হিন্দি চলচ্চিত্র, এটির পরিচালক ছিলেন বিজয় আনন্দ। এই চলচ্চিত্রটিতে পরিচালক বিজয়ের ভাই অভিনেতা দেব আনন্দ এবং অভিনেতা প্রাণ দুই ভাইয়ের চরিত্রে অভিনয় করেন যারা ছোটোবেলায় হারিয়ে যায়। হেমা মালিনী, জীবন, প্রেমনাথ, আই এস জোহর এবং ইফতেখারও গুরুত্বপূর্ণ চরিত্রে অভিনয় করেন। ১৮তম ফিল্মফেয়ার পুরস্কার অনুষ্ঠানে, পরিচালক বিজয় 'শ্রেষ্ঠ চিত্রনাট্য বিভাগে ফিল্মফেয়ার পুরস্কার' পুরস্কার জিতেছিলেন, আর অভিনেতা আই এস জোহর তার অভিনীত তিনটি চরিত্র 'বিমানে খাবার পরিবেশনকারী', 'ক্রিমিনালদের দলের সদস্য' এবং 'একজন পুলিশ কর্মকর্তা'র চরিত্রে অভিনয় করে 'শ্রেষ্ঠ কৌতুকাভিনয়শিল্পী বিভাগে ফিল্মফেয়ার পুরস্কার' পুরস্কার জেতেন। চলচ্চিত্রটিতে কন্নড় ভাষায় 'অপূর্ব সঙ্গম' নামে পুনর্নির্মাণ করা হয়েছিলো, যেটি ১৯৮৪ সালে মুক্তি পায়, তেলুগু ভাষায় বানানো হয় 'এদুরুলেনি মানুশী' (১৯৭৫) নামে, যেখানে তখনকার খ্যাতিমান তেলুগু অভিনেতা এন টি রামা রাও অভিনয় করেন, এছাড়া জনি মেরা নাম তামিল ভাষাতেও 'রাজা' (১৯৭২) নামে পুনর্নির্মিত হয়েছিলো যেখানে মহানায়ক শিবাজি গণেশন অভিনয় করেছিলেন।